Diari Oficial de la Generalitat Valenciana


Sumari del DOGV 7981, del 16-02-2017 (2017/1201)

Extracte de diverses resolucions del secretari autonòmic de Justícia, Administracions Públiques, Reformes Democràtiques i Llibertats Públiques, relatives a la primera inscripció, en el Registre de Fundacions de la Comunitat Valenciana, de diverses entitats.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7981

Data del DOGV
:   16-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1201


Data del document
:   30-01-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Extracte

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

Extracte de diverses resolucions del secretari autonòmic de Justícia, Administracions Públiques, Reformes Democràtiques i Llibertats Públiques, relatives a la primera inscripció, en el Registre de Fundacions de la Comunitat Valenciana, de diverses entitats. [2017/1201]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
  
- Resolució de data 15 de setembre de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana García Peralta, amb el número 225A i classificar-la amb el caràcter assistencial, davall la tutela del protectorat que exerceix la Generalitat. El seu domicili radicarà a Alacant (03598) passeig de l'Esplanada, 11.  
Fins i activitats: seran fins de la Fundació de la Comunitat Valenciana García Peralta, la contribució al desenvolupament de la societat, per mitjà de l'assistència i inclusió social amb fins educatius, culturals, sanitaris, esportius, la defensa del medi ambient, el foment de l'economia social, promoció i atenció a les persones en risc d'exclusió (ja siga per raons físiques, socials, culturals) fomentant la seua integració social, laboral, i de tota índole, fins relacionats amb la investigació científica, desenvolupament tecnològic, assistència a les víctimes del terrorisme i assistència a víctimes de violència de gènere.  
Beneficiaris: la Fundació procurarà atendre i dirigir les seues activitats al major sector de la població possible. Sempre que siga necessària la delimitació de les persones beneficiàries, en casos com ara l'atorgament de beques, el finançament de projectes o altres activitats, la Fundació atendrà de manera principal a aquelles persones que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjuí que també puga considerar la pluralitat territorial o les situacions personals de necessitat dels beneficiaris, ordre de petició i altres d'anàlegs.  
  
  
- Resolució de data 7 d'octubre de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana Escola de Formació Professional FEMPA, Qualificacions Professionals i Formació del Sector del Metall, amb el número 223A i classificar-la amb el caràcter d'ensenyament no reglat (43), davall la tutela del protectorat que exerceix la Generalitat. El seu domicili radicarà al carrer Benijófar 4-6 del polígon industrial Aigua Amarga CP 03343 de la ciutat d'Alacant.  
  
Fins i activitats: el compliment dels fins fundacionals i tot el que afecta aquests queda confiat al seu Patronat sense cap limitació en les seues actuacions, sense perjuí del que preveuen els seus Estatuts i allò que s'ha establit amb caràcter general i obligatori en les disposicions legals aplicables.  
Beneficiaris: són persones beneficiàries de la Fundació de la Comunitat Valenciana per a la Formació FEMPA, totes les persones físiques i jurídiques incloses en els programes desenvolupats per la Fundació. Els drets i obligacions de les persones beneficiàries seran les assenyalades en els corresponents programes de la Fundació. La Fundació atorgarà les seues beques, premis i ajudes, amb criteris d'imparcialitat, no discriminació i objectivitat.  
  
- Resolució de data 17 d'octubre de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana la Masia de Carmen, amb el número 116C i classificar-la amb el caràcter de promoció i atenció a les persones en risc d'exclusió per raons físiques, socials i culturals (18) davall la tutela que exerceix la Generalitat. El seu domicili social radicarà en el carrer Sant Vicent, 48-5a de la localitat de Castelló de la Plana.   
Fins i activitats: la Fundació té com a objecte socórrer la fam en el món, especialment en el territori del seu àmbit d'actuació, i per a això, adaptar terrenys a la producció agrícola sostenible d'aliments, amb la destinació de repartir el benefici resultant de la seua venda als pobres o a les institucions benèfiques. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través de l'explotació sostenible de finques agrícoles, pròpies o alienes, amb la distribució directa dels productes minimitzant els costos i fomentant la digna ocupació agrícola, podent, inclús, cedir gratuïtament o a simple preu de cost l'explotació agrícola directa de finques.  
Beneficiaris: seran potencials beneficiaris de la Fundació les persones amb escassos recursos econòmics i els que es troben en situació de dificultat econòmica per a atendre la seua digna subsistència. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reuneixen les condicions expressades anteriorment i que considere el Patronat que són legítims creditors d'aquests, d'acord amb les bases, normes o regles que establisquen a aquest efecte.  
Ningú podrà al·legar davant la Fundació, dret preferent a gaudir dels seus beneficis ni imposar la seua atribució a persona o entitat determinada.  
  
- Resolució de data 3 de novembre de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, el text refós dels Estatuts de la Fundació Universitas Miguel Hernández de la Comunitat Valenciana, amb el número 220A. La Fundació tindrà el seu domicili a la ciutat d'Elx, avinguda de la Universitat, s/n, edifici Quorum 3, i correspondrà al Patronat decidir la ubicació concreta de la seua seu i acordar el seu trasllat dins del terme municipal, així com l'obertura de les seus secundàries en altres llocs i poblacions, cosa que comunicarà al protectorat.  
Fins i activitats: la FUMH, que gestionarà entre altres assumptes, el parc científic i empresarial de la UMH, té com a missió l'impuls i la coordinació de les actuacions de l'empresa i la Universitat en matèria de ciència, desenvolupament tecnològic i innovació, així com la realització i gestió de totes aquelles activitats que contribuïsquen a la promoció i millora de la competitivitat de les empreses de la Comunitat Valenciana per via de la transferència tecnològica de la investigació universitària.  
  
També és objecte de la Fundació, el foment i la difusió dels resultats dels seus fins, així com l'assistència a la Comunitat Universitària i a l'empresa de la Comunitat Valenciana, en tot el que fa referència al foment del desenvolupament industrial, la competitivitat i el creixement econòmic en general.  
Beneficiaris: poden ser beneficiaris de l'activitat de la Fundació: la comunitat universitària, entenent com a tal els estudiants, professors i investigadors, el personal d'administració i serveis i els egressats de la UMH; les empreses, especialment, les xicotetes i mitjanes, les organitzacions empresarials, les universitats i aquelles entitats l'activitat de les quals incidisca en el camp de la investigació, desenvolupament i en la innovació tecnològica, i el conjunt de la societat de la Comunitat Valenciana.  
  
- Resolució de data 15 de novembre de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Esportiva la Vila Joiosa de la Comunitat Valenciana, amb el número 222A i classificar-la amb el caràcter esportiu, davall la tutela del protectorat que exerceix la Generalitat. El seu domicili radicarà al carrer Doctor Fleming, sense número, de la localitat de la Vila Joiosa (Alacant) codi postal 03139.  
Fins i activitats: la Fundació té com a objecte el suport a l'esport com a element de desenvolupament cultural i educatiu, que afavoreix el progrés personal i social, a través de la promoció, foment i difusió d'activitats relacionades fonamentalment amb l'esport base; i la divulgació dels valors esportius entre la ciutadania que faciliten un estil de vida sana i equilibrada. Correspon al patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
  
Beneficiaris: seran potencials beneficiaris de la Fundació, totes les persones i entitats públiques que, directament o indirectament, estiguen relacionades amb l'activitat esportiva en la localitat de la Vila Joiosa.  
  
- Resolució de data 13 de desembre de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Cultural CDM de la Comunitat Valenciana, Centre Internacional per a la Música, la Tradició i el Patrimoni de la Corona d'Aragó, amb el número 601V i classificar-la amb caràcter cultural, davall la tutela del protectorat que exerceix la Generalitat. El seu domicili radicarà al carrer Major, 42, de la localitat d'Almussafes (València) codi postal 46957.  
Fins i activitats:  
1. La Fundació té com a objecte la posada en valor de l'herència musical de l'antiga Corona d'Aragó. Una herència musical de notable importància per a la història musical d'occident, des de València, una ciutat amb constant rellevància històrica i patrimonial de la qual ha fet ostentació al llarg de la història. En aquest sentit les propostes de la Fundació redunden de forma molt positiva per a la societat, amb evidents repercussions en els àmbits cultural i social. Partint d'una realitat històrica, com és l'existència entre els segles XII i principis del XVIII d'una estructura geopolítica, cultural i social coneguda com la Corona d'Aragó, es promulga a través de la Fundació, protegir, difondre, recuperar i potenciar el patrimoni musical i cultural generat entorn del conjunt de territoris que integraven aquest àmbit i en internacionalització.  
  
La singularitat i característiques pròpies de la cultura en general ?i de la música en particular- justifiquen per si mateixes la seua existència. La Fundació estableix per a la consecució dels seus objectius i finalitats un marc d'actuació que també se centrarà en l'eix Flandes (Holanda), Itàlia, el Mediterrani, les antigues Corones d'Aragó, Navarra i Castella i el sud de França, en clara correspondència amb el seu context històric, permetent així oferir una visió global i integral que atenga, a més de les particularitats locals, a les lògiques correspondències i sinergies establides entre els diferents espais de convivència., així com la comunicació i l'intercanvi entre totes les cultures.  
  
2. El desenvolupament de l'objecte de la Fundació, s'efectuarà, entre altres, a través d'alguna de les formes següents d'actuació: activitats de catalogació, documentació, edicions discogràfiques i bibliogràfiques, congressos, cursos, docència, programació i difusió, per mitjà de concerts i activitats didàctiques, i acadèmiques. A més de les activitats principals, podrà realitzar totes aquelles tasques subordinades o accessòries a l'activitat principal, com ara gestió, promoció i difusió d'aquestes. Per a això exercirà les activitats econòmiques necessàries per al compliment dels fins i, de manera genèric, durà a terme totes aquelles actuacions que siguen conduents al millor èxit dels seus fins.  
Beneficiaris: seran potencials beneficiaris de la Fundació, col·lectivitats genèriques de persones i entitats. Sempre que siga necessària la delimitació dels beneficiaris, en cas com ara l'atorgament de beques o el finançament de projectes, la Fundació atendrà de manera principal a aquelles persones o entitats que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat, objectivitat, i no discriminació, i als particulars de mèrit i capacitat, sense perjuí que també puga considerar la pluralitat territorial, les situacions personals de necessitat dels beneficiaris, ordre de petició i altres d'anàlegs. El Patronat podrà establir les bases, normes o regles específiques de cada convocatòria i la composició si és el cas, de l'òrgan de selecció, els seus criteris d'actuació, els requisits i els mèrits a valorar.  
  
  
La qual cosa es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol, que estableix com a funció específica del protectorat «donar publicitat a l'existència i activitats de les fundacions», perquè hi ha un interés públic en el seu coneixement general.  
  
  
València, 30 de gener de 2017.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila, p. d. (R 07.08.2015, de la Conselleria de Justícia, Administració Pública, Reformes Democràtiques i Llibertats Públiques; DOCV 7591, 12.08.2015).